ওয়েব ডেস্ক : অস্বাভাবিক মৃত্যু রিলায়েন্স কর্তার। নিউটাউনের অভিজাত আবাসনের গ্রাউন্ড ফ্লোর থেকে উদ্ধার রিলায়েন্স রিটেলের অ্যাসিন্ট্যান্ট ভাইস প্রেসিডেন্টের দেহ। আজ সকালে বছর সাতান্নর পার্থ সিনহার রক্তাক্ত দেহ পড়ে থাকতে দেখেন নিরাপত্তারক্ষীরা। বিধাননগর হাসপাতালে নিয়ে যাওয়া হলে তাঁকে মৃত বলে ঘোষণা করা হয়।  তদন্ত শুরু করেছে নিউটাউন থানার পুলিস।  প্রাথমিক অনুমান, সম্ভবত ১১ তলা থেকে ঝাঁপ দিয়ে আত্মহত্যা করেছেন পার্থবাবু। পরিবারের সঙ্গে কথা বলছেন তদন্তকারীরা। কিন্তু, কী কারণে হঠাত্ আত্মহত্যা? সে সম্বন্ধে এখনও উত্তর হাতড়ে বেড়াচ্ছেন পরিবারের লোকেরা।